Tuscana

La Tuscana è na riggiuni taliana. Situata ô centru nord, ntâ parti uccidintali di l'Appinnini, è una dî riggiuni cchiù mpurtanti dû puntu di vista stòricu, culturali, e ecunòmicu. Lu capulocu è Firenzi. L'àutri cità capulocu di pruvincia sunnu Pisa, Grussetu, Siena, Livornu, Lucca, Massa, Pistoia, Pratu e Arezzu. àutri cità mpurtanti sunnu Viareggiu, San Gimignanu, Volterra, Empuli. Lu mari Tirrenu n facci â Tuscana cunteni puru diversi ìsuli chi fannu parti dâ Tuscana, tra cui l'ìsula d'Elba, chi è l'ìsula taliana cchiù granni doppu la Sicilia e la Sardegna.

Catigurìa:Tuscana